# 2.2. Temporalización

# Temporalización do REA

Esta situación de aprendizaxe está pensada para desenvolver en 12 sesións, ao inicio do segundo trimestre.

Engloba os aspectos curriculares dos temas "Expresións alxébricas. Polinomios e produtos notables" (11 sesións) e o transversal "Matemáticas para a vida en sociedade" (1 sesión).

A continuación, inclúese unha estimación da temporalización recomendada para cada fase deste recurso:

Fase | Seccións | Descrición do traballo a desenvolver | Temporalización
--- | --- | --- | ---
Descrición da situación de aprendizaxe: 1. ¡Muévete! | 1.1. En la parrilla de salida 1.2. Buscando la mejor técnica | Sesión de introdución e motivación sobre o reto. Descríbese a formación de equipos e os elementos que compoñen o reto. Contén reflexións para anotar no diario de aprendizaxe de forma individual e grupal. | 1 sesión
Exploración (coñecementos previos): 2. Analizando el viento | 2.1. Formas aerodinámicas 2.2. De la forma a la ecuación 2.3. Evolución de la aerodinámica 2.4. Soplando las velas | Sesións para conectar cos coñecementos de 2º da ESO. 2.1. e 2.2. Faise un repaso dos conceptos de expresións alxébricas, monomios, polinomios, suma e resta de monomios e polinomios. Introdúcese os primeiros problemas contextualizados nas formas aerodinámicas dos coches para a realización de operacións sinxelas de polinomios (2 sesións) 2.3. e 2.4. Inclúense problemas multinivel contextualizados. Contén preguntas e reflexións para anotar no diario de aprendizaxe de forma individual e grupal. (1 sesión) | 3 sesións
Conexión: 3. Explora la aerodinámica | 3.1. Los materiales 3.2. Las formas 3.3. Diseños notables 3.4. Las fórmulas 3.5. Las expresiones 3.6. El atajo 3.7. Los ajustes | Sesións con actividades nas que se desenvolven os seguintes contidos e procedementos: 3.1. e 3.2. Introdúcense os primeiros problemas contextualizados en túneles de vento para estudar a resistencia aerodinámica na realización de operacións con polinomios (1 sesión). 3.3. Introdúcense os conceptos de identidades ou produtos notables e relacionase co deseño de cofres de coches analizando diferentes modelos xeométricos (1 sesión). 3.4. Introdúcense as operacións de división dun polinomio e a búsca dos ceros da función para determinar o punto onde o fluxo do aire se pecha correctamente (1 sesión). 3.5. Introdúcense a factorización do polinomio para atopar as raíces e determinar o punto onde toca o nivel cero da liña de flotación, e aplícanse os teoremas do resto e factorización para optimizar a hidrodinámica (1 sesión). 3.6. Sesión na que se controla o ángulo de voo estudando a sustentación dun modelo de á que se simplifica a súa descrición cun polinomio cúbico. Analízase para que valores de x o voo é viable, relacionando o ángulo de ataque coa sustentación xerada. Utilízase a división (método de Ruffini) como atallo para explorar o comportamento do polinomio e o mellor ángulo de voo (1 sesión). 3.7. Sesión con actividade na que se desenvolven os contidos, mediante a silueta dun coche aerodinámico empregando expresións polinómicas de grao elevado. Analízase como o aumento do grao suaviza a curva para mellorar o fluxo do aire pola carrozaría. Modélase e axústase a forma do coche para reducir o consumo de combustible (1 sesión). | 6 sesións
Reto final 4. El empuje final | 4. El empuje final | Proponse unha sesión para deseñar o reto tendo en conta os requisitos que debe cumprir. Contén un exemplo dun posible resultado para facilitar a súa realización e comprensión. | 1 sesión
Conclusión e avaliación: 5. ¡Que fluyan los modelos! | 5. ¡Que fluyan los modelos! | Sesión vinculada á exposición do reto final e á explicación do proceso levado a cabo por cada un dos equipos na aula. Auto-reflexión, individual e en equipos, sobre a utilidade do aprendido e comunicación dos resultados aos/as compañeiros/as nunha exposición oral. A duración pode variar dependendo do número de equipos e do tempo que se dea a cada un deles. Proba escrita (non incluída) | 1 sesión

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)